## Pravilnik o osnovama financiranja znanstveno-istraživačkih instituta

### NN 38/1997 (11.4.1997.), Pravilnik o osnovama financiranja znanstveno-istraživačkih instituta

# MINISTARSTVO ZNANOSTI I TEHNOLOGIJE

553

Na temelju članka 67. Zakona o znanstvenoistraživačkoj djelatnosti ("Narodne
novine", bmj 59/96. - pročičeni tekst), ministar znanosti i tehnologije
donosi .

## PRAVILNIK

### O OSNOVAMA FINANCIRANJA ZNANSTVENOISTRAŽIVAČKIH INSTITUTA

I. OPĆE ODREDBE

Članak 1.

Ovim Pravilnikom propisuju se osnove stjecanja i raspodjele sredstava
za izvedbu Nacionalnog znanstvenogistraživačkog programa, te ostali čimbenici
za određivanje novčane podloge rada javnih instituta (u daljnjem tekstu:
instituti), te drugih instituta i tehnoloških centara u vlasništvu ili
suvlasništvu Republike Hrvatske, način na koji ministar znanosti i tehnologije
(u daljnjem tekstu: Ministar) utvrđuje broj radnih mjesta za koja se plaće
i druga primanja osiguravaju u proračunu Republike Hrvatske, te ostala
pitanja u svezi s osnovama financiranja znanstvenoistraživačke djelatnosti
na institutima.

Članak 2.

Instituti stječu sredstva za obavljanje svoje djelatnosti prema izvorima
propisanim odredbom članka 67. i 70. Zakona o znanstvenoistraživačkoj djelatnosti
u daljnjem tekstu: Zakon).

Sredstva za rad instituta koja se osiguravaju u proračunu Republike
Hrvatske doznačuje Ministaratvo znanosti i tehnologije (u daljnjem tekstu:
Ministarstvo) za namjene utvrđene člankom 68. Zakona.

Sredstva za rad doznačena za izvedbu programa kontinuirane znanstvenoistraživačke
djelatnosti i znanstvenoistraživačkih Projekata u okviru Nacionalnog znanstvenoistraživočkog
programa, koriste se u skladu sa potpisanim ugovorima.

Ostali programi i projekti mogu se izvoditi ako su doneseni u skladu
sa Zakonom i ako su za njih osiguraju sredstva.

Sredstva za rad instituta pribavljena temeljem članka 70. Zakona obavljanjem
djelatnosti, koriste se na način propisan ovim Pravilnikom.

II. DJELATNOST ZNANSTVENOISTRAŽIVAČKIH INSTITUTA

Članak 3.

Znanstvenoistraživački instituti rade na programima trajne znanstvenoistraživačke
djelatnosti na izvedbi Nacionalnog znanstvenoistraživačkog programa.

Instituti mogu obavljati znanstveni i visokostručni rad, te ostale djetatnosti
koje su u svezi sa znanstvenoistraživačkom i stručnom djelatnošću, na način
propisan Zakonom, ovim Pravilnikom i općim aktima instituta, kao i nastavnu
djelatnost u suradnji i za potrebe visokih učilišta.

*II. l: Trajna znanstvenoistraživačka djelatnost*

Članak 4.

Kod javnih instituta iz proračuna Republike Hrvatske ukupna sredstva
određuju se temeljem prihvaćenih i ugovorenih znanstvenoistračivačkih programa.
Ukupna sredstva obuhvaćaju:

-.osnovne plaće zaposlenih, prema ustroju radnih mjesta;

- osnovne troškove rada instituta (tzv. "hladni pogon");

- troškove izvedbe programa, podijeljeno po temama, prema posebnim ugovorima;

- opremu i kapitalne izdatke, prema posebnim ugovorima ili odlukama
Ministarstva

Plaće zaposlanika, osnovni troškovi instituta (tzv. "hladni pogon"),
nabavka opreme, infrastruktura, kapitalni izdaci i dr. mogu se osigurati
odvojeno od ugovora za izvedbu znansvenoistraživačkih programa i projekata,
u skladu sa ovim Pravilnikom.

Članak 5.

Instituti i tehnološki centri u vlasništvu ili suvlasništvu Republike
Hrvatske, a koji su ustrojeni kao trgovačko društvo, ili su u sklopu trgovačkog
društva, osiguravaju plaće zaposlenika i osnovne troškove rada instituta
ili centra iz vlastitih prihoda, a Ministarstvo može osigurati sredstva
za znanstvenoistraživačke i razvojne programe i projekte, za opremu, tekuće
održavanje i kapitalna ulaganja.

Institut i centri koji nisu u vlasništvu ili suvlasništvu Republike
Hrvatske mogu s Ministarstvom sklopiti ugovor za rad na znanstvenoistraživačkim
ili razvojnim programimi ili projektima, o čemu odlučuje Ministar.

*II. 2. Djelatnost izvan Nacionalnog znanstvenoistraživačkog programa*

Članak 6.

Javni instituti čije se financiranje osigurava iz proračuna Republike
Hrvatske za potrebe izvedbe Nacionalnog znanstvenoistraživačkog programa,
mogu ugovoriti programe, projekte, ekspertize i druge poslove u skladu
sa svojim statutom, ako ti poslovi ne ometaju provedbu Nacionalnog znanstvenoistraživačkog
programa.

Troškovi projekta ili programa, kao i ostali radova iz stavka 1. ovoga
članka moraju se u cijelosti pokriti iz njihova prihoda.

U obračun troškova obvezatno se uračunava radno vrijeme zaposlenika
zaposlenih na ugovorenom projektu odnosno programu te svi ostali direktni
troškovi (putovanja i dnevnica, sirovina i opreme, energije i dr.).

Članak 7.

Prihod ostvaren prema stavku 3. članka 6. instituti utrošit će sukladno
članku 3. stavku 2. i 3. Pravilnika o mjerilima i načinu korištenja prihoda
javnih visokih učilišta i javnih znanstvenoistraživačkih instituta ostvarenih
na tržištu od obavljanja svoje djelatnosti ("Narodne novine"
103/95.), (u daljnjem tekstu: Pravilnik o mjerilima).

Prihode ostvarene prema stavku 1. ovog članka institut će, sukladno
Pravilniku o mjerilima, a temeljem posebnog općeg akta raspodijeliti prema
sljedećem:

- 10% za unapređenje djelatnosti instituta, nabavku opreme, investicije
ili investicijsko održavanje. Sredstva raspoređuje ravnatelj, o čemu redovito
izvješćuje upravno vijeće instituta.

- 5% za unapređenje rada zavoda, odnosno laboratorija, za nabavku opreme,
investicije ili investicijsko održavanje.

- 10% za pokriće dijela troškova poslovanja instituta: troškovi hladnog
pogona, održavanje, povećanje plaća zaposlenika i dr. Sredstva raspoređuje
ravnatelj, o čemu redovito izvješćuje upravno vijeće instituta.

- 5% za pokriće dijela troškova poslovanja zavoda, odnosno laboratorija:
troškovi hladnog pogona, održavanje, povećanje plaća zaposlenika koji izravno
ne sudjeluju u radu na projektu i dr. Sredstva raspoređuje predsjednik
zavoda, odnosno laboratorija, uz suglasnost ravnatelja.

- 70% sredstava koristi se za izvođenje projekata, plaćanje sudionika
na projektu, putovanja, plaćanje kotizacija, objavljivanje radova i dr.
Sredstava raspoređuje voditelj projekta uz suglasnost ravnatelja. Za plaće
i naknade sudionika na projektu ne može se rasporediti više od 50% ovog
iznosa.

Odredbe ovog članka ne odnose se na sredstva koja se osiguravaju temeljem
članka st. 1. i 2. Zakona.

Članak 8.

Odredbe članka 7. ne primjenjuju se na ugovore o izvedbi projekata i
programa u svezi s provedbom Nacionalnog znanstvenoistraživačkog programa
a koji se financiranju iz Državnog proračuna.

III.  INVESTICIJE

Članak 9.

Investicijski radovi (izgradnja objekata i veći popravci) provode se
prema godišnjem, ili višegodišnjem planu koji uz suglasnost Ministarstva
donosi institut. Sredstva za investicijske radove doznačuje Ministarstvo
ili se osiguravaju iz vlastitih prihoda instituta.

Dio sredstava za tekuće održavanje objekata i opreme Ministarstvo doznačuje
(prema procjeni stvarne situacije i veličini instituta) bez posebne naznake
u odviru doznaka za osnovne troškove poslovanja (hladni pogon).

IV. OSNOVNI TROŠKOVI POSLOVANJA (HLADNI POGON)

Članak 10.

Ministarstvo doznačuje institutu sredstva za troškove poslovanja u skladu
s osnovnim troškovima rada instituta (tzv. hladni pogon), odnosno troškovima
ostvarenja znanstvenih programa.

Polazna osnova za utvrđivanje iznosa sredstava iz stavka 1. ovoga članka
temelji se na visini prosječnih mjesečnih troškova u zadnje dvije godine.

Ukoliko se osiguravaju posebno, izvan ugovora o izvedbi programa, osnovni
troškovi instituta (hladni pogon) ne mogu biti veći od 25% ukupnih sredstava
za plaće zaposlenih u institutu.

Doznaka sredstava na način propisan stavkom 3. ovoga članka umanjuje
se za 7,5% od prihoda prema čl. 7, stavak 2. alineja 3. ovog Pravilnika,
ostvarenih u prethodnoj godini, koje je institut ostvario izvan programa
Nacionalnog znanstvenoistraživačkog programa.

V. ZAPOSLENICI U JAVNIM INSTITUTIMA

Članak 11.

U izvedbi programa trajne znanstvenoistraživačke djelatnosti sudjeluju
znanstvenici i suradnici.

U radu na programima mogu sudjelovati i zaposlenici koji pod neposrednim
stručnim nadzorom znanstvenika i suradnika sudjeluju u istraživanjima na
temema ili programima (stručni suradnici, laboranti, instruktori, programeri,
i ostalo pomoćno istraživačko osoblje), u skladu s planom izvedbe programa.

Zaposlenici iz stavka 2. ovoga članka moraju imati najmanje srednju
stručnu spremu.

Članak 12.

Obveze zaposlenika u institutima (znanstveni i stručni i drugi rad)
utvrđuje se u okviru punog radnog vremena.

Ispunjavanje obveze znanstvenika i suradnika utvrđuje se u skladu s
opterećenjem na izvedbi programa, temeljem plana aktivnosti na programima,
temama i ugovornim projektima.

Obveze zaposlenika koji rade nepuno radno vrijeme proporcionalnosti
se umanjuju.

Članak 13.

Pod punim se znanstvenim opterećenjem znanstvenika koji obavljaju dužnost
ravnatelja smatra 50% vrijednosti propisanih stavkom 1. članka 12.

Ostali oblici znanstvenog i stručnog rada (pisanje znanstvenih članaka,
kao i sudjelovanje u radu stručnih vijeća i ostalih tijela instituta, te
sudjelovanje u radu povjerenstva), sastavni su dio djelatnosti vezane uz
redoviti znanstvenoistraživački rad.

*V. Rad izvan provedbe programa*

Članak 14.

Znanstvenici i suradnici iznimno mogu raditi na poslovima izvan programa,
u skladu sa čl. 6. ovog Pravilnika ako to ne ugrožava rad na programu.

Znanstveniku ili suradniku za rad izvan programa, iz prihoda na ugovorenim
poslovima iz članka 6. i iz sredstava ostvarenih prema čl. 7. ovoga Pravilnika,
pripada naknada najviše do 30% iznosa plaće propisane općim aktom instituta.

Članak 15.

Znanstvenici i suradnici čije je opterećenje na programima manje od
punog opterećenja iz članka 13. ovoga Pravilnika dužni su obveze do punog
radnog vremena ispuniti radom u ostalim djelatnostima instituta, kao što
su to ugovoreni projekti, izvođenje nastave na visokom učilištu i dr.

Znanstvenici i suradnici koji ne ostvaruju pravo na punu plaću
iz svoje osnovne djelatnosti na programima dužni su, u postotku neostvarene
obveze, razliku do punog iznosa osnovne plaće nadoknaditi iz rada u ostalim
djelatnostima instituta, iz stavka 1. ovoga članka.

*V.3. Znanstveni novaci*

Članak 16.

Uz osobe izabrane u suradnička zvanja u izvođenju programa sudjeluju
i znanstveni novaci koji sklapaju ugovor o radu na način propisan posebnim
zakonom i na institutu mogu se birati u jedno od istraživačkih zvanja.

*V.4. Vanjski suradnici*

Članak 17.

U izvođenje programa u institutu mogu sudjelovati osobe koje nisu sklopile
ugovor o radu (vanjski suradnici), ali su u skladu s odredbama posebnog
zakona izabrani u znanstveno-nastavno zvanje na visokom učilištu, ili su
znanstvenici iz drugog znanstvenoistraživačkog instituta.
Troškovi njihovog rada uređuju se posebnim ugovorom.

*V. 5. Zaposlenici koji obavljaju stručne i opće poslove*

Članak 18.

U obavljanju djelatnosti instituta sudjeluju i zaposlenici koji obavljaju
stručne i opće poslove (pravne, stručno-administrativne, financijsko-računovodstvene,
tehničke i ostale poslove).

*V. 6. Zaposlenici za koje se sredstava za plaće, druga primanja i naknade
osiguravaju u proračunu Republike Hrvatske*

Članak 19.

Na temelju elemenata propisanih ovim Pravilnikom (veličina i broj istraživačkih
skupina po temama), te broja programa i tema koje je Ministarstvo prihvatilo
za financiranje, institut će izraditi ustroj radnih mjesta, a Ministar
će utvrditi uvjete kojima će se odreditit broj zaposlenika na institutu
za koje će se sredstva za plaće i ostala primanja i naknade osiguravati
u proračunu Republike Hrvatske.

Broj znanstvenika, broj suradnika i broj zaposlenika iz stavka 2. članka
11. ovoga Pravilnika utvrdit će se u institutu na način da će se broj znanstvenika
i suradnika u okviru jedne teme programa trajne znanstvenoistraživačke
djelatnosti kretati u slijedećim okvirima (osnovni ustroj znanstvenika
na temi):

a) do četiri (4) znanstvenika po jednoj temi, od čega:

- do dva (2) znanstvena savjetnika

- do dva (2) viša znanstvena suradnika

b) do četiri (4) istraživača (stalni istraživači ili znanstveni novaci)
po jednoj temi, od čega:

- do dva (2) stalna istraživača (stručni suradnik, mlađi asistent ili
viši asistent)

c) do jedan (1) tehničar ili laborant kad je to ustrojem instituta predviđeno
(prvenstveno u prirodnim, biomedicinskim, biotehničkim i tehničkim znanostima
i kad postoji laboratorij), osim u posebnim slučajevima kad broj ovog osoblja
može biti veći.

Tema s većim timovima, odnosno programi koji nisu podijeljeni u znanstvene
teme, ustrojavaju se kao umnožak osnovne teme iz ovog članka. To znači
da se timovi popunjavaju do 2, 3 ili više puta većim brojem znanstvenika
i suradnika, ali u istim kategorijama (suradnici posebno, znanstveni savjetnici
posebno i dr.).

Članak 20 .

Broj znanstvenika, broj suradnika i broj ostalih zaposlenika utvrđen
na način iz prethodnog članka, pomnožit će se prosječnim koeficijentom
za svaku grupu zvanja, kako bi se dobio zbroj koeficijenata zaposlenika
(ZKZ-1) koji sudjeluju u izvođenju programa.

Za zaposlenike koji obavljaju stručne i opće poslove (zaposlenici iz
članka 18. ovoga Pravilnika) odobrit će se sredstva za njihove plaće u
iznosu do 8% od vrijednosti zbroja koeficijenata zaposlenika (ZKZ) iz stavka
4. ovoga članka. U izuzetnim slučajevima (rad na više lokacija uz posebno
ustrojstvo ustrojbenih jedinica) Ministarstvo može odobriti veći broj zaposlenika
koji obavljaju stručne i opće poslove.

Za zaposlenike koji rade na poslovima održavanja čistoće odobrit će
se sredstva za njihove plaće i ostala primanja i naknade na način da na
svakih 900 m2 dolazi po jedno plaćeno radno mjesto. U izuzetnim
slučajevima (kliničke ili laboratorijske prostorije) Ministarstvo može
odobriti veći broj zaposlenika za održavanje čistoće.

Zbroj koeficijenata svih zaposlenika iz st. 1, 2 i3. ovoga članka čini
ukupan zbroj koeficijenata zaposlenika (ZKZ) instituta.

Članak 21.

Ministarstvo može sa institutom sklopiti ugovor za rad na znanstvenoistraživačkom
projektu u okviru Nacionalnog znanstvenoistraživačkog programa. Znanstvenici
i suradnici koji rade na ovim projektima mogu biti iz reda djelatnika uključenih
u program trajne istraživačke djelatnosti, ili djelatnici koji rade samo
na tim projektima.

Ako na projektu rade djelatnici instituta uključeni u programe, ne povećava
se ukupni ZKZ instituta, a time ni sredstva za osnovne plaće.

Ako na projektu ne rade djelatnici instituta uključeni u programe, ukupni
ZKZ instituta povećava se privremeno, za vrijeme na koje je projekt ugovoren.

Članak 22.

Institut je dužan prije zapošljavanja novih zaposlenika zatražiti suglasnosti
Ministarstva.

Ukoliko Ministarstvo ne odgovori u roku od 30 dana od uredno podnesenog
zahtjeva smatra se da je suglasnost izdana.

Suglasnost iz st. 1. ovoga članka nije potrebno za zamjenu privremeno
odsutnog zaposlenika.

Članak 23.

O svakoj promjeni nastaloj u svezi sa zaposlenim zaposlenicima (novi
zaposlenik, izbor u više zvanja, neplaćeni dopust, bolovanja, i sl.) instituti
su dužni izvijestiti Ministarstvo u roku od osam (8) dana od nastale promjene.

Članak 24.

Pri ugovaranju novih istraživačkih programa, odnosno promjeni postojećih,
instituti su dužni uklopiti se u ukupni broj koeficijenata.

U slučaju bitnih odstupanja, koja bi zahtijevala promjene zajedničkog
koeficijenta zaposlenika (ZKZ), potrebna je prethodna suglasnost Ministarstva
o prihvaćanju financiranja novog programa.

Ministarstvo može u slučaju privremene potrebe za povećanjem kapaciteta
instituta odobriti dodatne zajedničke koeficijente zaposlenika (ZKZ) za
potrebe novih programa, kojim se privremeno korigira kapacitet instituta.

Ministarstvo ću u slučaju bitne promjene programa ili ustroja instituta
odrediti novi zajednički koeficijent zaposlenika (ZKZ) instituta.

VI. NADZOR

Članak 25.

Nadzor nad provedbom ovoga Pravilnika provodi Ministarstvo.

Kada Ministarstvo utvrdi da je došlo do povrede ovoga Pravilnika, upozorit
će ravnatelja instituta na uočenu povredu i ostaviti mu rok za njeno otklanjanje.

Ako u ostavljenom roku ne budu otklonjene uočene povrede Ministarstvo
će poduzeti mjere iz svoje nadležnosti.

VII. PRIJELAZNE I ZAVRŠNE ODREDBE

Članak 26.

Ministar će u roku od mjesec dana od stupanja na snagu ovoga Pravilnika
utvrditi privremeni zbroj koeficijenata (ZKZ) za radna mjesta službenika
i namještenika na institutima za koja se sredstava za plaće osiguravaju
u proračunu Republike Hrvatske na način propisan člankom 19. i 20. ovoga
Pravilnika.

Ministar će zbroj koeficijenata utvrditi na temelju ugovorenih programa
za provedbu prvog Nacionalnog znanstvenoistraživačkog programa i podataka
o sadašnjim zaposlenicima u nadležnoj službi Ministarstva.

Čelnici instituta dužni su u roku od 30 dana od dana utvrđivanja
zajedničkog koeficijenta zaposlenika (ZKZ) iz stavka 1. ovoga članka uskladiti
akte o ustroju radnih mjesta s odredbama ovoga Pravilnika, te raspisati
natječaj za izbor znanstvenika prema usklađenom aktu o ustroju radnih mjesta
za koja se sredstva za plaće osiguravaju u proračunu Republike Hrvatske.

Članak 27.

Institutima koji prema čl. 26. ovog Pravilnika imaju ukupni višak znanstvenog,
suradničkog i ostalog osoblja iznad 20%, odredit će se privremeni zbroj
koeficijenata zaposlenika do visine zaposlenih na dan potpisivanja ugovora
za izvedbu programa u 1996. godini.

Instituti iz stavka 1. ovoga članka moraju do 15. 6. 1997. godine predložiti
programe usklađene s brojem znanstvenika i radnika određenog temeljem podataka
iz stavka 2. članka 26. ovoga Pravilnika.

Ministarstvo će, prije donošenja konačnog zbroja koeficjenata zaposlenika,
u zajednici sa institutom uskladiti financiranje instituta iz stavka 1.
ovoga članka.

Instituti koji temeljem podataka iz stavka 2. članka 26. ovoga pravilnika
imaju ukupni višak ili manjak znanstvenog, stručnog i ostalog osoblja ispod
20%, temeljem odredbi iz stavka 2. članka 13 ovoga Pravilnika neće mijenjati
ukupni broj zaposlenika, ali moraju uskladiti programe s raspoloživim brojem
znanstvenika i suradnika u skladu s odredbama članka 19. ovog Pravilnika.

Članak 28.

Ministar će do 1.10.1997. godine utvrditi konačni zbroj koeficijenata
(ZKZ) za radna mjesta službenika i namještenika na institutima za koja
se sredstva za plaće osiguravaju u proračunu Republike Hrvatske na način
propisan člankom 19. ovoga Pravilnika.

Ministar će konačni zbroj koeficijenata (ZKZ) utvrditi na temelju detaljne
obrade podataka o programima za izvedbu Nacionalnog znanstvenoistraživačkog
programa u 1997. godini, kao analize raspoloživog prostora, broja zaposlenika
i drugih relevantnih pokazatelja.

Čelnici instituta su u roku od 30 dana od dana donošenja konačnog zajedničkog
koeficijenta zaposleniku iz stavka 1. ovoga članka uskladiti akte o ustroju
radnih mjesta s odredbama ovoga Pravilnika, te rasporediti zaposlenike
prema usklađenom aktu o ustroju radnih mjesta za koja se sredstva za plaće
osiguravaju u proračunu Republike Hrvatske.

Članak 29.

Instituti mogu zaposliti i veći broj zaposlenika od broja za koje se
sredstva za plaće osiguravaju u proračunu uz obveze da im iz posebnih izvora
osiguraju plaće i ostale naknade i primanja.

Instituti moraju u slučaju iz stavka 1. ovog članka posebno u ustroju
radnih mjesta predvidjeti radna mjesta za koja se plaće i ostala davanja
osiguravaju iz posebnih prihoda.

Institut ima pravo na sredstva za osnovne plaće iz Državnog proračuna
samo za trenutno zaposlene djelatnike, bez obzira da li je u potpunosti
iskorišten programom definirani i utvrđeni ZKZ.

Ukupna sredstva za osnovne plaće i ostale pripadajuće naknade za zaposlenike
za koje se utvrđuje ZKZ, a plaća se osigurava iz državnog proračuna, ne
mogu preći zbroj koeficijenata zaposlenih u mjesecu za koji se osigurava
plaća.

Ukupna primanja zaposlenika mogu se povećati, ako su za to osigurana
sredstva u skladu sa ovim Pravilnikom, ali se ne mogu otvarati nova radna
mjesta niti unapređenja zaposlenika iznad utvrđenog ZKZ, osim na način
utvrđen stavkom 1. i 2. ovog članka.

Instituti su dužni osigurati i sva potrebna sredstva iz vlastitih izvora
u svezi s troškovima poslovanja vezanim uz rad zaposlenika iz stavka 1.
ovoga članka.

Članak 30.

Ovaj pravilnik stupa na snagu osmog dana od dana objave u "Narodnim
novinama".

Klasa: 640-01-97-04-37
Urudžbeni broj: 533-04-97-1

Predsjednik Vlade
i ministar znanosti i tehnologije
**prof. dr. sc. IVica Kostović,** v.r.

Pravilnik, NN 38/1997-553
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)